Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 136

3. Az illetékes választási iroda teendői 3.1. Fogadja a jelölő szervezetek, jelöltek és listák bejelentéseit. 3.2. Tájékoztatja a bejelentőt a törvényben nem előírt adatok közlésének hiányából adódó következményekre. 3.3. A bejelentés során átvett iratokról átvételi elismervényt (Igazolás a bejelentésről) ad ki, feltüntetve az átvett iratokat és az átvétel időpontját. 3.4. A megfelelő formanyomtatványokon tett bejelentéseket formailag és teljes körűen is (ha a technikai lehetőségek adottak) azonnal ellenőrzi, majd gondoskodik a számítógépes regisztrációról. 3.5. Az illetékes választási bizottság nyilvántartásba vétellel kapcsolatos döntését, a felmerülő jogorvoslati igények bejelentését, valamint a választási bizottság, bíróság jogerős döntését az illetékes OEVI-be vagy TVI-be továbbítja, ahol a regisztráció a számítógépes rendszerben megtörténik. 3.6. A feldolgozás során hibásnak vagy hiányosnak talált adatok javítására, pótlására felhívja a bejelentő figyelmét, és gondoskodik a javított adatok számítógépes rendszeren történő átvezetéséről. 3.7. A benyújtott kisebbségi írásmódú neveket tartalmazó N1 bizonylatokat az illetékes választási iroda külön-külön ellátja a jelölő szervezet, jelölt, illetve kisebbség hivatalos nevével és a számítógépes nyilvántartásban használt azonosító jelével, majd folyamatosan az illetékes TVI-hez továbbítja, amely gondoskodik azok további kezeléséről. 3.8. Előkészíti a kisebbségi kompenzációs listák felállítását, és a választási bizottság döntését követően gondoskodik a számítógépes regisztrációról.

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes